nahid-hub/BLUGE-bengali-wikipedia-section-title-prediction huggingface dataset:
রাজবাড়ী যে কোন রাজার বাড়ীর নামানুসারে নামকরণ করা হয়েছে এ বিষয়ে কোন সন্দেহ নেই। তবে কখন থেকে ও কোন রাজার নামানুসারে রাজবাড়ী নামটি এসেছে তার সুনির্দিষ্ট ঐতিহাসিক কোন তথ্য পাওয়া যায়নি। বাংলার রেল ভ্রমণ পুস্তকের (এল.এন. মিশ্র প্রকাশিত ইস্ট বেঙ্গল রেলওয়ে ক্যালকাটা ১৯৩৫) একশ নয় পৃষ্ঠায় রাজবাড়ী সম্বন্ধে যে তথ্য পাওয়া যায় তাতে দেখা যায় যে, ১৬৬৬ খ্রিষ্টাব্দে নবাব শায়েস্তা খান ঢাকায় সুবাদার নিযুক্ত হয়ে আসেন। এ সময় এ অঞ্চলে পর্তুগীজ জলদস্যুদের দমনের জন্যে তিনি সংগ্রাম শাহকে নাওয়ারা প্রধান করে পাঠান। তিনি বানিবহতে স্থায়ীভাবে বসবাস করতেন এবং লালগোলা নামক স্থানে দুর্গ নির্মাণ করেন। এ লালগোলা দুর্গই রাজবাড়ী শহরের কয়েক কিলোমিটার উত্তরে বর্তমানে লালগোলা গ্রাম নামে পরিচিত। সংগ্রাম শাহ্ ও তার পরিবার পরবর্তীকালে বানিবহের নাওয়ারা চৌধুরী হিসেবে পরিচিত হয়ে ওঠেন।

এল.এন. মিশ্র উক্ত পুস্তকে উল্লেখ করেন যে, রাজা সংগ্রাম শাহের রাজদরবার বা রাজকাচারী ও প্রধান নিয়ন্ত্রণকারী অফিস বর্তমান রাজবাড়ী এলাকাকে কাগজে কলমে রাজবাড়ী লিখতেন (লোকমুখে প্রচলিত)। ঐ পুস্তকের শেষের পাতায় রেলওয়ে স্টেশন হিসেবে রাজবাড়ী নামটি লিখিত পাওয়া যায়। উল্লেখ্য যে, রাজবাড়ী রেল স্টেশনটি ১৮৯০ সালে স্থাপিত হয়। ঐতিহাসিক আনন্দনাথ রায় ফরিদপুরের ইতিহাস পুস্তকে বানিবহের বর্ণনায় লিখেছেন - নাওয়ারা চৌধুরীগণ পাঁচথুপি থেকে প্রায় ৩০০ বছর পূর্বে বানিবহে এসে বসবাস শুরু করেন। বানিবহ তখন ছিল জনাকীর্ণ স্থান। বিদ্যাবাগিশ পাড়া, আচার্য পাড়া, ভট্টাচার্য পাড়া, শেনহাটিপাড়া, বসুপাড়া, বেনেপাড়া, নুনেপাড়া নিয়ে ছিল বানিবহ এলাকা। নাওয়ারা চৌধুরীগণের বাড়ি স্বদেশীগণের নিকট রাজবাড়ী নামে অভিহিত ছিল। মতান্তরে রাজা সূর্য কুমারের নামানুসারে রাজবাড়ীর নামকরণ হয়। রাজা সূর্য কুমারের পিতামহ প্রভুরাম নবাব সিরাজ-উদ-দৌলার রাজকর্মচারী থাকাকালীন কোন কারণে ইংরেজদের বিরাগভাজন হলে পলাশীর যুদ্ধের পর লক্ষীকোলে এসে আত্মগোপন করেন। পরে তার পুত্র দ্বিগেন্দ্র প্রসাদ এ অঞ্চলে জমিদারী গড়ে তোলেন। তারই পুত্র রাজা সুর্য কুমার ১৮৮৫ সালে জনহিতকর কাজের জন্য রাজা উপাধি প্রাপ্ত হন। রাজবাড়ী রেল স্টেশন এর নামকরণ করা হয় ১৮৯০ সালে। বিভিন্ন তথ্য হতে জানা যায় যে, রাজবাড়ী রেল স্টেশন এর নামকরণ রাজা সূর্য কুমারের নামানুসারে করার দাবি তোলা হলে বানিবহের জমিদারগণ প্রবল আপত্তি তোলেন। উল্লেখ্য, বর্তমানে যে স্থানটিতে রাজবাড়ী রেল স্টেশন অবস্থিত উক্ত জমির মালিকানা ছিল বানিবহের জমিদারগণের। তাদের প্রতিবাদের কারণেই স্টেশনের নাম রাজবাড়ীই থেকে যায়। এ সকল বিশ্লেষণ থেকে ধারণা করা হয় যে, রাজবাড়ী নামটি বহু পূর্ব থেকেই প্রচলিত ছিল। এলাকার নাওয়ারা প্রধান, জমিদার, প্রতিপত্তিশালী ব্যক্তিগণ রাজা বলে অভিহিত হতেন। তবে রাজা সূর্য কুমার ও তার পূর্ব পুরুষগণের লক্ষীকোলের বাড়ীটি লোকমুখে রাজার বাড়ি বলে সমধিক পরিচিত ছিল। এভাবেই আজকের রাজবাড়ী।

সঠিক অনুচ্ছেদ শিরোনাম কোনটি?
titleA. নামকরণের ইতিহাস
titleB. মুক্তিযুদ্ধে রাজবাড়ী
titleC. বাজার
titleD. চিত্তাকর্ষ‌ক স্থান
উত্তর: titleA
ফ্যানিং, তার বয়স তিন হবার পূর্বেই অভিনয় শুরু করেন। তিনি, মার্কিন টেলিভিশন চ্যানেল সাই-ফি চ্যানেল-এ প্রচারিত কল্পবিজ্ঞান দৃশ্যকাব্যের শল্প-পর্বের ধারাবাহিক "টেকেন" এবং ২০১১ সালে মুক্তিপ্রাপ্ত দৃশ্যকাব্যিক মার্কিন চলচ্চিত্র "আই;এম স্যাম"-এ তার বড় বোন ডাকোটার চরিত্র সমূহের তরুনী সংস্কারণে অভিনয়ের মাধ্যমে তার অভিনয় জীবন শুরু করেন। ২০০২ সালে, মাত্র চার বছর বয়সে ফ্যানিং ২০০৩ সালে মুক্তিপ্রাপ্ত হাস্যরস পারিবারিক দৃশ্যক্যের চলচ্চিত্র "ডেডি ডে ককেয়ার"-এ তার বোন ছাড়া, তার প্রথম কোন স্বাধীন ভূমিকায় কাজ করেন। চলচ্চিত্রটিতে তার অভিনয়ের উর্ধ্বমুখী দক্ষতার প্রমাণ পাওয়ার কারণে, তাকে ২০০৪ সালে মুক্তিপ্রাপ্ত মার্কিন চলচ্চিত্র "দ্য ডোর ইন দ্য ফ্লোর"-এ "রুথ" ভূমিকায় অভিনয় করানোর সিদ্ধান্ত নেওয়া হয়, যেখানে তিনি মার্কিন অভিনেতা জেফ ব্রিজেস এবং অভিনেত্রী কিম বেসিঞ্জার-এর বিপরীতে অভিনয় করেছেন। চলচ্চিত্রটির প্রযোজকরা মূলত অতিরিক্ত সময়সূচির জন্য অভিন্ন চেহারার যমজ ভাড়া করতে চেয়েছিলেন, কিন্তু ফ্যানিং এর অভিনয় দ্বারা তারা এতো প্রভাবিত হয়েছিলেন যে, তারা শুরু তাকেই ব্যবহার করেছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শিশু হিসেবে
titleC. ২০১৪ সালের পর
titleD. আসন্ন কাজ
উত্তর: titleB
কালি লিনাক্সে নিচের নিরাপত্তা টুলগুলো অন্তর্ভূক্ত থাকে:

এই টুলগুলো বেশ কিছু উদ্দেশ্যে ব্যবহার করা যায়, যার অধিকাংশই ভিকটিম নেটওয়ার্ক বা অ্যাপ্লিকেশন, নেটওয়ার্ক আবিষ্কার করা, বা একটি টার্গেট আইপি ঠিকানা স্ক্যান অন্তর্ভূক্ত। পূর্ববর্তী সংস্করণ (ব্যাকট্র্যাক) থেকে অনেকগুলো সরঞ্জাম বাদ বাদ দিয়ে জনপ্রিয় অনুপ্রবেশ পরীক্ষার(পেনেট্রেশান টেস্টিং) অ্যাপ্লিকেশনের উপর দৃষ্টি আরোপ করা হয়েছে।

সঠিক অনুচ্ছেদ শিরোনাম কোনটি?
titleA. উন্নয়ন
titleB. সমর্থিত প্ল্যাটফর্ম
titleC. টুল
titleD. বৈশিষ্ট্য
উত্তর: titleC
ভূতত্ত্ববিদরা অনুমান করেন মাটির নিচের অংশ থেকে অতীতে এটি দেশের মূল ভূখন্ডের সাথে একত্রে ছিল।১৯০৫-১৯০৮ সালে আসাম বেঙ্গল জরিপে কয়েকজন ভূতত্ত্ববিদরা মনে এখানকার মাটি সমতল। এখানে কোন পাহাড়-পর্বত টিলা মালভূমি গভীর এখানে নদীর স্রোত থেকে থিথিয়ে পড়া মাটি বয়ে থেকে লতা পাতা কচুরিপানা আবর্জনা জমে এই ভূ-খন্ডের ভিত্তি ভুমি রচিত হয়।এখানে মিশ্র ও দো-আশ মাটি এবং বেলে মাটির অস্তিস্থ রয়েছে।এখানে শিলা মাটি বা গ্রানাইড এর উপস্থিতি দেখা যায় না। 

সঠিক অনুচ্ছেদ শিরোনাম কোনটি?
titleA. ভূ-প্রকৃতি
titleB. জনসংখ্যার উপাত্ত
titleC. যোগাযোগ ব্যবস্থা
titleD. বিবিধ
উত্তর: titleA
সত্য নাদেলা ভারতের অন্ধ্রপ্রদেশের হায়দ্রাবাদে এক তেলেগু ব্রাক্ষ্মন পরিবারে জন্মগ্রহণ করেন। তার বাবা বি এন যুগান্ধার ভারতের অন্ধ্রপ্রদেশের অনন্তপুর জেলা নিবাসী একজন প্রশাসনিক কর্মকর্তা ছিলেন। বি এন যুগান্ধার ২০০৪ থেকে ২০০৯ সাল পর্যন্ত মনমোহন সিং সরকারের পরিকল্পনা কমিশনের একজন সদস্য ছিলেন। সত্য নাদাল হায়দ্রাবাদেই তার সকুল জীবন শুরু করেন। তারপর তিনি কর্নাটকাতে মানিপাল ইনিস্টিটিউট অফ টেকনোলজিতে ইঞ্জিনিয়ারিংএ ভর্তি হন। যদিও মাইক্রোসফটের ওয়েবসাইটে তার ইনিস্টিটিউট হিসেবে ম্যাঙ্গালোর বিশ্ববিদ্যালয়ের কথা লিখা আছে।

ভারত থেকে যুক্তরাষ্ট্রে আসার পর নাদেলা উইসকনসিন-মিলওয়াকি বিশ্ববিদ্যালয় থেকে কম্পিউটার বিজ্ঞানে এম্ এস্ সি অর্জন করেন এবং শিকাগো বিশ্ববিদ্যালয় থেকে একটি এম্ বি এ পাশ করেছেন।

নাদেলা বলেন "আমি সবসময় কিছু তৈরি করতে চেয়েছিলাম।" আমি জানতাম যে কম্পিউটার বিজ্ঞান হল এমনই একটা বিষয় যা আমার ইচ্ছাকে পূরণ করতে পারে। কিন্তু মানিপাল বিশ্ববিদ্যালয়ে এই বিষয়ে পড়াশুনার সুযোগ না থাকায় ইলেক্ট্রনিক ইঞ্জিয়ারিংই আমার ইচ্ছা পূরণের একমাত্র মাধ্যম হয়ে ওঠে।

সঠিক অনুচ্ছেদ শিরোনাম কোনটি?
titleA. মাইক্রোসফট
titleB. ক্যারিয়ার
titleC. ব্যক্তিগত জীবন
titleD. প্রাথমিক জীবন
উত্তর: titleD
"গল্‌ফ বল" মারার জন্য "গল্ফ দন্ড" লাগে। প্রতিটি দন্ডের এক প্রান্তে ধরার জন্য হাতল থাকে। আর অন্য প্রান্তে মারার জন্য মাথা থাকে। লম্বা দন্ডের ক্ষেত্রে মাথা দন্ডের সাথে প্রায় সমকোণে থাকে। ছোট দন্ডের ক্ষেত্রে এই কোণ কিছু বেশি হয়। "ড্রাইভার" দন্ডটি সবচেয়ে বড়। এর থেকে একটু ছোট হল "উড"। ফেয়ারওয়েতে দীর্ঘ দূরত্ব অতিক্রম করার জন্য ব্যবহৃত হয়। মজার ব্যপার হল, আজকাল উড তৈরি হয় ধাতু দিয়ে। তাই আজকাল একে "ফেয়ারওয়ে মেটাল"-ও বলে। এর থেকেও ছোট মাপের দন্ডকে বলে "আয়রন"। এর রকমফের সবচেয়ে বেশি। হাইব্রিড দন্ডগুলি আবার উডস ও আয়রনের উভয়েরই গুণ সংবলিত হয়। তাই ক্রমশঃ জনপ্রিয় হচ্ছে। "পাটার" দন্ডগুলি ব্যবহৃত হয় সবুজ অঞ্চলে বল মেরে গর্তে ফেলার জন্য।

একজন খেলোয়াড় অনধিক ১৪টি দন্ড একটি খেলায় ব্যবহার করতে পারে। দন্ডের পছন্দ খেলোয়াড়ের হলেও সেগুলি নিয়মানুসারে নির্মিত হতে হয়। নচেৎ খেলা থেকে বহিষ্কারের সম্ভাবনা থাকে।

"গল্ফ বলের" আকার গোলাকার, সাধারণতঃ সাদা (যদিও অন্যান্য রঙেরও হয়) এবং গায়ে অনেক ছোট ছোট টোলের মত গর্ত থাকে, যে গুলি বাতাসে ঘর্ষণ কমাতে সাহায্য করে যাতে বল উড়ে বেশিদুর যেতে পারে।

"টি" শুধুমাত্র টি-এলাকা থেকে প্রথমবার মারার জন্য ব্যবহার হয়।

অনেক গল্ফার গল্ফের জন্য বিশেষ ভাবে তৈরি "গল্ফ জুতা" ব্যবহার করেন। এই জুতার তলায় ধাতু বা প্লাস্টিকের তৈরি কাঁটা থাকে যা পা'কে ঠিক জায়গায় রেখে নিখুঁত ভাবে বল মারতে সাহায্য করে। গল্ফ দন্ড বহন করার জন্য "গল্ফ ব্যাগ" ব্যবহৃত হয়। এতে অনেক পকেট থাকে যেখানে টি, বল বা দস্তানা রাখা যায়। এই ব্যাগ দুচাকার ঠেলা গাড়িতে বহন করা যায় বা "গল্ফকার্টেও" বহন করা যায়। এই ব্যাগ হাতে বা কাঁধেও ঝোলানো যায়। আবার কখনো প্রয়োজন হলে খাড়া করে দাঁড় করিয়ে রাখার জন্য পায়াও আছে।

সঠিক অনুচ্ছেদ শিরোনাম কোনটি?
titleA. নিয়ম এবং প্রবিধান
titleB. উৎপত্তি
titleC. খেলার পদ্ধতি
titleD. সরঞ্জাম
উত্তর: titleD
তরুণ বাংলাদেশীরা ইংল্যান্ডে নানা দলে বিভক্ত হয়ে পড়েছে। তারা এলাকার দখল নিয়ে একে অপরের সাথে মারামারি করে।তারা ফ্যাশনেবল জামা, জুতা ও ব্র্যান্ডের পোশাক পরিধান করে এবং দামী মোবাইল সেট ব্যবহার করে। ২৬ থেকে ২৭ টার মতো দল আছে সেখানে এবং প্রায় ২৫০০ মতো তরুণ ছেলে মেয়ে এসবের সাথে জটিত।এসব দুষ্ট দলেরা তাদের নামের শেষে পসি বা ম্যাসিভ ব্যবহার করে।এরকম দু’টি দল হলো স্টিফানি গ্রীন পসি ও ব্রিক লেন ম্যাসিভ। আরো ছোট দল হলো বেঙ্গল টাইগারস , বেথনাল গ্রীন বয়েজ , ক্যানন স্ট্রীট পসি ও শ্যাডওয়েল ক্রু।
অতীতে এসব দল ক্রেডিট কার্ড জালিয়াতি ও উঁচু শ্রেণীর ড্রাগ ব্যবহার করত।যাই হোক তাদের আগ্রহ পরিবর্তিত হয়ে এখন জায়গা দখলের ওপর কেন্দ্রীভূত হয়েছে।তারা এসব মারামারিতে সামুরাই তলোয়ার, কিচেন ছুরি ও মাংস কাটার ছুরি ব্যবহার করে যদিও তারা আগ্নেয়াস্ত্র খুব কমই ব্যব। তারা একবার উৎসাহিত হয়ে তাদের ব্রিকলেন থেকে সব সাদা চামড়ার যৌনকর্মীদের উচ্ছেদ করে দিতে চেয়েছিল। তারা আবার ডায়েট নিয়ন্ত্রণ করে পর্ক খেতে চায় না ও অ্যালকোহলও নেয় না। কিন্তু বিনোদনের জন্য ড্রাগ নেয় যেমন হেরোইন।

সঠিক অনুচ্ছেদ শিরোনাম কোনটি?
titleA. ইতিহাস
titleB. তরুণ দল
titleC. জনসংখ্যা
titleD. অবদান
উত্তর: titleB
নলিনী দাসের জন্ম ভোলা জেলার সাহবাজপুরে। তার পিতার নাম দুর্গামোহন দাস। শিক্ষাজীবন ভোলাতে শুরু। পঞ্চম শ্রেণিতে পড়ার সময় হরতাল ধর্মঘটে যোগ দিয়ে কারাবরণ করেন। ১৯২৮ সালে ভোলা সরকারি উচ্চ বিদ্যালয় থেকে ম্যাট্রিক পাশ করে বরিশাল বি. এম. কলেজে আই.এস.সি. ক্লাসে ভর্তি হন। বরিশালে সে সময় তিনি একজন ভালো ফুটবল খেলোয়াড় ছিলেন। পরীক্ষার আগেই মামলা পড়ায় আর পরীক্ষা দিতে পারেননি।

সঠিক অনুচ্ছেদ শিরোনাম কোনটি?
titleA. জেল ও পলাতক জীবন
titleB. জন্ম
titleC. বরিশালে কর্মজীবন
titleD. ভারতের কমিউনিস্ট পার্টিতে কাজ
উত্তর: titleB
বিশ্ববিদ্যালয়টি ১৯৯৩ সালে প্রতিষ্ঠিত হয়। কিন্তু অব্যবস্থাপনা ও শিক্ষার মান কম কারণ দেখিয়ে বিশ্ববিদ্যালয় মঞ্জুরী কমিশন বিশ্ববিদ্যালয়ের কার্যক্রম বন্ধের নির্দেশ দেয়। কর্তৃপক্ষ বিশ্ববিদ্যালয় বন্ধ না করে দীর্ঘ সময় ধরে আইনি লড়াই করে যান। অবশেষে ২০১০ সালের আগস্টে বিশ্ববিদ্যালয় আইনি লড়াইয়ে জয়ী হয় এবং নতুনভাবে যাত্রা শুরু করে।

সঠিক অনুচ্ছেদ শিরোনাম কোনটি?
titleA. অনুষদ ও বিভাগ
titleB. সুযোগ-সুবিধা
titleC. কম্পিউটার ল্যাব
titleD. ইতিহাস
উত্তর: titleD
১৯৩৮ সালে অফিসার ট্রেইনিং কোর থেকে কমিশন্ডপ্রাপ্ত হন। ১৯৩৯ সালে রয়্যাল আর্মি সার্ভিস কোরে স্থানান্তরিত হন বিলি গ্রিফিথ। পরবর্তীকালে হিউ বার্টলেটের সাথে গ্লিডার পাইলট রেজিমেন্টে কর্মরত ছিলেন। দ্বিতীয়সারির কর্মকর্তা হিসেবে ৬ষ্ঠ এয়ারবোর্ন ডিভিশনের মেজর জেনারেল উইন্ডি গেলের স্থলাভিষিক্ত হন ও দায়িত্ব পালন করেন।

নরম্যান্ডিতে ঝড়ের কবলে পরে অবতরণ করতে বাধ্য হন। আর্নহেমের যুদ্ধে অংশগ্রহণ করেন ও ডিস্টিংগুইশড ফ্লাইং ক্রস পদকপ্রাপ্ত হন। যুদ্ধের পরও তিনি টেরিটরিয়াল আর্মিতে থেকে যান ও লেফটেনেন্ট কর্নেল পদবী ধারন করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. টেস্ট ক্রিকেট
titleC. প্রারম্ভিক জীবন
titleD. বিশ্বযুদ্ধে অংশগ্রহণ
উত্তর: titleD
ডি জি লোটাস ফিল্ম কোম্পানী স্থাপন করেছিলেন হায়দ্রাবাদ শহরে। সেখানে নিজামের সহযোগিতায় একটি ফিল্ম স্টুডিও আর দুটি সিনেমা হাউসও স্থাপন করেন। ১৯২৪ সালে, বম্বে শহরে তৈরি "রাজিয়া বেগম" ছবির পরিবেশকদের মধ্যে তিনিও ছিলেন। এ ছবিতে এক মুসলিম রাজকুমারী আর এক হিন্দুর যুবকের প্রেমের গল্প ছিল। নিজাম এতে ক্ষুব্ধ হয়ে ডি জি কে হায়দ্রাবাদ ছাড়ার আদেশ দেন।

সঠিক অনুচ্ছেদ শিরোনাম কোনটি?
titleA. লোটাস ফিল্ম কোম্পানী
titleB. ইন্দো ব্রিটিশ ফিল্ম কোম্পানী
titleC. কর্মজীবন
titleD. প্রাথমিক জীবন
উত্তর: titleA
আলতাফুর রহমান দীঘলকান্দি প্রাথমিক বিদ্যালয়ে চতুর্থ শ্রেনী পর্যন্ত পড়ার পর সারিয়াকান্দি বালক উচ্চ বিদ্যালয়ে ভর্তি হন। সেখান থেকে এসএসসি পাশ করার পর রংপুর কারমাইকেল কলেজ থেকে এইসএসসি পাশ করেন। ১৯৫৮ সালে তিনি রাজশাহী মেডিকেল কলেজে ভর্তি হন এবং এমবিবিএস পাশ করার পর রাজশাহী মেডিকেল কলেজেই প্রভাষক হিসেবে যোগ দেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. পরিবার
titleC. শিক্ষাজীবন
titleD. বাংলাদেশের মুক্তিযুদ্ধে অবদান
উত্তর: titleC
মাহাতোরা একত্রে মিলেমিশে থাকতে বেশি ভালোবাসে আর সে জন্যই পূর্ব থেকেই একত্রে বসবাস করে আসছে। তারা প্রথমে বিভিন্ন পরিত্যক্ত অঞ্চলে বসবাস শুরু করেছিল, আর তাই যে সকল জমি তারা জঙ্গল সাফ করে তৈরী করে নিজেরা আবাদ করত সেগুলোর কোন দলিল ছিল না, বলে স্থানীয় মুসলমানরা তাদের জমি জবর দখল করেছে। মাহাতোদের বেশির ভাগ ঘর বাড়ি মাটির তৈরী এবং পাশাপাশি। ধারণা করা হয় বা এদের মুরব্বীদের কাছে তথ্য পাওয়া যায়, এরা যেখানে বসবাস করছে তা পূর্বে জঙ্গলে পরিপূর্ন ছিল। তারা যখন এখানে অর্থাৎ সিরাজগঞ্জের রায়গঞ্জ, তাড়াশে বসবাস শুরু করেছিল তখন এদের বাড়ির চারপাশের জঙ্গলে বাঘের মত হিংস্র প্রাণী রাত্রিতে দাপিয়ে বেড়াতো। এদের অনেকে বন্য প্রাণী দ্বারা আক্রান্ত ও আহত হত। তাই তারা যে আদিম অধীবাসীদের মত জীবন ধারণ করেছে তার প্রমাণ মেলে এদের অতীত কথায়। তারা কথা বলত মাহাতো কুর্মালী ভাষায় বলে স্থানীয় মুসলমানরা তাদের সাথে মিশতে চাইতো না। একদিকে ভাষাগত অসুবিধা, অন্যদিকে বন্যপ্রাণীর সাথে যুদ্ধ করে কিভাবে এরা সমাজে নিজেদেরকে খাপ খাইয়ে নিয়েছে তা মনে করলে মন আৎকে উঠতে চায়। এদের বাড়ি মুলত মাটির দেওয়াল দিয়ে তৈরী, উপরে চালা হিসেবে শন, পাট, খড়পাতা দিয়ে তৈরী করা হয়। যারা গরীব তারা বাঁশের কুনচি দিয়ে তৈরী ঘরে বাস করে। ইদানিং ধনী মাহাতোরা চালা হিসেবে টিন ব্যাবহার করছে, মাঝে মাঝে ইটের তৈরী বাড়িও নজরে পড়ে। আপনি যদি কোন মাহাতো বাড়িতে বেড়াতে যান। তাহলে তারা আপনাকে সমাদর করে বসার জন্য কাঠের তৈরী পিঁড়ি দিবে অথবা বাঁশ দড়ির তৈরী খাট নতুবা খেজুর পাতার তৈরী শীতলপাটিতে বসতে দিবে।

সঠিক অনুচ্ছেদ শিরোনাম কোনটি?
titleA. দৈহিক গঠন
titleB. ইতিহাস
titleC. ধর্ম
titleD. বাসস্থান
উত্তর: titleD
১৮০৬ সালে ঢাকা জেলা হতে গৌরনদী ও বুড়ীরহাট থানা তৎকালীন বাকেরগঞ্জ জেলার অন্তর্ভুক্ত করা হয়। ১৮৩০ সালের ৫ মার্চ জেলা ম্যাজিষ্ট্রেট মি. গ্যারেটের সুপারিশে গৌরনদী থানা পালরদী বন্দরে স্থাপিত হয়। ১৯৮২ সালে থানাটি উপজেলায় উন্নীত হয়। তখন গৌরনদীকে উপজেলা সদর করা হয়। পরবর্তীতে ১৯৯৬ সালে গৌরনদী পৌরসভা গঠিত হলে গৌরনদী পৌরশহরের মর্যাদা লাভ করে।

সঠিক অনুচ্ছেদ শিরোনাম কোনটি?
titleA. ভৌগোলিক উপাত্ত
titleB. ইতিহাস
titleC. খেলাধুলা
titleD. নদ-নদী
উত্তর: titleB
রিভালদো বার্সেলোনাতে তার প্রথম মৌসুমে ৩৪ ম্যাচে ১৯ গোল করে দ্বিতীয় শীর্ষ গোলদাতা হয়েছিলেন, লা লিগা চ্যাম্পিয়নশিপ এবং কোপা দেল রে জিতে বার্সেলোনা ডাবল জিতেছিল। ১৯৯৯ সালে তিনি বার্সেলোনার হয়ে আবারও লা লিগা শিরোপা জিতেন এবং আবারও ২৪ গোলে করে লীগের দ্বিতীয় সর্বোচ্চ গোলদাতা হন। রিভালদো ফিফা ওয়ার্ল্ড প্লেয়ার অফ দ্য ইয়ার নির্বাচিত হন এবং বেলন ডি'অর জিতেন। বার্সেলোনার চ্যাম্পিয়নস লীগে ব্যর্থতার পর রিভালদো ক্যাম্প ন্যু থেকে নিজেকে সরিয়ে নেন। এরপর ম্যানচেস্টার ইউনাইটেডের অধিনায়ক রয় কেইনের বিবৃতিতে বলা হয়, রিভালদো ইউনাইটেডের জন্য সবচেয়ে বেশি চাহিদাসম্পন্ন খেলোয়াড়।

বার্সেলোনায় রিভালদোর তৃতীয় মৌসুমে, লেফট উইং এর পরিবর্তে প্লেমেকার হিসেবে খেলার জন্য জিদ করে ম্যানেজার লুইস ফন গাল এর সাথে বিতর্কে জড়িয়ে পড়েন। যদিও ফন গালের সাথে রিভালদোর ভাল সম্পর্ক ছিল না তবু তার ১০ গোলের উপর ভর করে বার্সেলোনা ঐ মৌসুমে চ্যাম্পিয়নস লীগের সেমি-ফাইনালে পৌছে যায়। ২০০০ সালের জুনে ফন গালকে বহিস্কার করা হয়।

২০০০-০১ মৌসুমে, রিভালদো ২৩ গোল করে আবারও লীগে দ্বিতীয় সর্বোচ্চ গোলদাতা হন। মৌসুমের শেষ খেলায়, ভ্যালেন্সিয়া সিএফ এর বিরুদ্ধে রিভালদো হ্যাট্রিক করেন এবং বার্সেলোনা ৩-২ গোলে জয়ী হয়। প্রায়শই এটিকে সর্বকালের সর্বশ্রেষ্ঠ হ্যাট্রিক হিসেবে গণ্য করা হয়, তার প্রথম গোলটি ছিল একটি ট্রেডমার্ক বাঁকানো ফ্রি কিক যা বেঁকে গিয়ে ডান প্রান্তের নীচ দিয়ে গোলে ঢুকে, দ্বিতীয়টি ভ্যালেন্সিয়ার খেলোয়াড়কে বোকা বানিয়ে ২৫ গজ দূর থেকে কিক নেন, বল সরে গিয়ে বাম প্রান্তের নীচ দিয়ে জালে জড়ায়, ম্যাচ জয়ি তৃতীয় গোলটি আসে ম্যাচের অন্তিম মূহুর্তে ৮৯ মিনিটে, পেনাল্টি সীমার শেষপ্রান্ত থেকে মাথার উপর দিয়ে বাই-সাইকেল কিক করে গোলটি করেন। এটিকে তিনি তার ক্যারিয়ারের সেরা গোল হিসেবে বিবেচনা করেন। আনন্দে রিভালদো জর্সি খুলে ফেলেন এবং তা মাথার উপর নাড়তে থাকেন। বার্সেলোনা ক্লাবের সভাপতি জোয়ান গ্যামপার্ট রীতিনীতি ভুলে গিয়ে স্টেডিয়ামের ভিআইপি বক্সে বিপক্ষ প্রতিনিধির সামনেই মুষ্ঠিবদ্ধ উভয় হাত বাতাসে ছুড়ে এবং চিৎকার করে আনন্দ প্রকাশ করেন। জয়টির ফলে বার্সেলোনা ভ্যালেনসিয়ার সামনে থেকে ২০০১-০২ মৌসুমের চ্যাম্পিয়নস লিগে জায়গা নিশ্চিত করে। খেলার পর রিভালদো বলেন, "অবিশ্বাস্য! আজ রাতে যা ঘটেছে তা অবিশ্বাস্য। আমি জয়সূচক গোলটি সকল খেলোয়াড়দের যারা সারা মৌসুম কঠিন পরিশ্রম করেছে এবং সকল সহায়তাকারিদের যারা অনেক কষ্ট করেছেন তাদের প্রতি উৎসর্গ করছি। আমি আমার গোলের দ্বারা তাদের খুশি করতে পেরে আনন্দিত।” তিনি এই মৌসুমে মোট ৩৬ টি গোল করেন এবং বার্সেলোনার হয়ে ১৩০ গোলের মাইলফলক অর্জন করেন।

সঠিক অনুচ্ছেদ শিরোনাম কোনটি?
titleA. অবসর গ্রহণ
titleB. বার্সেলোনা
titleC. ক্লাব
titleD. প্রথম জীবন
উত্তর: titleB
সেলেনিয়াম আরও বিষাক্ত সীসা প্রতিস্থাপনের জন্য ব্রাসগুলোতে বিসমাথের সাথে ব্যবহৃত হয়। ১৯৭৪ সালের নিরাপদ পানীয় জল আইন অনুসারে মার্কিন যুক্তরাষ্ট্রে পানীয় জল সরবরহকারী উপাদানগুলোতে সীসা নিয়ন্ত্রণের ফলে ব্রাসের সীসা হ্রাস করা প্রয়োজন। নতুন ব্রাসটি এনভিরোব্রেস নামে বাজারজাত করা হয়। সীসা এবং সালফার মত, সেলেনিয়াম ০.১% এর ঘনত্বে ইস্পাতের যান্ত্রিকতাকে উন্নত করে। সেলেনিয়াম তামা মিশ্র ক্ষেত্রে একই যান্ত্রিকতাকে উন্নত করে।

সঠিক অনুচ্ছেদ শিরোনাম কোনটি?
titleA. ব্যবহার
titleB. সঙ্কর ধাতু
titleC. প্রাপ্তি
titleD. ভৌত বৈশিষ্ট্য
উত্তর: titleB
রাষ্ট্রকূট রাজত্বে কন্নড় সাহিত্যিক ভাষা হিসেবে বিশেষ গুরুত্ব পায়। এযুগে শিলালিপি ও সাহিত্যের মাধ্যমে এই ভাষার উল্লেখযোগ্য বিকাশ ও মর্যাদাপ্রাপ্তি ঘটে। এই যুগটিকে ধ্রুপদি প্রাকৃত ও সংস্কৃত ভাষার অন্তিম কাল হিসেবেও চিহ্নিত করা হয়। রাজসভার কবি ও রাজারা কন্নড় ও সংস্কৃত ভাষায় গদ্য, পদ্য, হিন্দু মহাকাব্য ও জৈন তীর্থঙ্করদের জীবনী এবং অন্যান্য সাহিত্যগ্রন্থ রচনা করেন। অসগ প্রমুখ দ্বিভাষিক লেখক খ্যাতি অর্জন করেছিলেন। মহাবীর প্রমুখ গণিতজ্ঞ রাজা প্রথম অমোঘবর্ষের রাজসভায় বিশুদ্ধ গণিত নিয়ে গ্রন্থ রচনা করেছিলেন।

রাজা প্রথম অমোঘবর্ষের "কবিরাজমার্গ" (৮৫০) কন্নড় ভাষায় রচিত প্রাচীনতম কাব্যতত্ত্ব-বিষয়ক গ্রন্থ। যদিও এই গ্রন্থই প্রমাণ করে, কন্নড় ভাষায় কাব্যসাহিত্য পূর্ববর্তী কয়েকশো বছর ধরে চলে আসছিল। 
"কবিরাজমার্গ" হল সেই সব কাব্যশৈলীর একটি সুসংহত রূপ যা কবিদের শিক্ষা দেওয়ার উদ্দেশ্যে রচিত হয়। এই বইতে কবি ও লেখক দুর্বিনীতের উল্লেখ পাওয়া যায়। তিনি সম্ভবত খ্রিস্টীয় ষষ্ঠ শতাব্দীতে পশ্চিম গঙ্গ রাজবংশের রাজা ছিলেন।

জৈন লেখক আদিকবি পম্পাকে অন্যতম শ্রেষ্ঠ কন্নড় লেখক মনে করা হয়। তিনি চম্পু আকারে রচিত "আদিপুরাণ" (৯৪১) গ্রন্থের জন্য বিখ্যাত। এটি প্রথম জৈন তীর্থঙ্কর ঋষভের জীবনী। পম্পার অন্যান্য গুরুত্বপূর্ণ রচনা হল "বিক্রমার্জুন বিজয়" (৯৪১)। এটি হিন্দু মহাকাব্য মহাভারত অবলম্বনে অর্জুনকে নায়ক করে রচিত। 
এটিকে "পম্পাভারত"-ও বলা হয়। এই গ্রন্থে লেখকের পৃষ্ঠপোষোক ভেমুলাওয়াড়ার চালুক্য রাজার (রাষ্ট্রকূট সামন্ত) প্রশংসা করে তাঁকে গুণে অর্জুনতুল্য বলে উল্লেখ করা হয়েছে। পরবর্তীকালের লেখকদের উপর পম্পার প্রভাব এতটাই গভীর ছিল যে বহু শতাব্দী ধরে পম্পার রচনার বহু ব্যাখ্যা রচিত হয়েছে।

কন্নড় ভাষায় অপর এক বিখ্যাত জৈন লেখক হলেন শ্রীপোন্না। তাঁর পৃষ্ঠপোষক ছিলেন রাজা দ্বিতীয় কৃষ্ণ। শ্রীপোন্না তাঁর "শান্তিপুরাণ" গ্রন্থটির জন্য বিখ্যাত। এটি ষোড়শ তীর্থঙ্কর শান্তিনাথের জীবনী। সংস্কৃত ও কন্নড় দুই ভাষায় সমান দক্ষতার জন্য তিনি "উভয় কবিচক্রবর্তী" উপাধি পান। কন্নড় ভাষায় তাঁর অন্যান্য রচনাগুলি হল "ভুবনিকা-রমাভ্যুদয়", "জিনক্ষরমলে" ও "গতপ্রত্যাগত"। আদিকবি পম্পা ও শ্রীপোন্নাকে বলা হয় "কন্নড় সাহিত্যের রত্ন"।

সংস্কৃত ভাষায় এযুগে অনেক গদ্যগ্রন্থও রচিত হয়। মহাবীরের গণিত গ্রন্থ "গণিতসারসংগ্রহ" নয়টি অধ্যায়ে বিভক্ত। রাষ্ট্রকূট রাজা তৃতীয় কৃষ্ণের সামন্ত দ্বিতীয় অরিকেশরীর সভাসদ সোমদেবসূরি রচনা করেন "যশসতিলক চম্পূ", "নীতিবাক্যামৃত" ও অন্যান্য গ্রন্থ। চম্পূজাতীয় রচনার মূল উদ্দেশ্য ছিল জৈন নীতিগুলির প্রচার। এছাড়াও জৈন নৈতিকতার দৃষ্টিকোণ থেকে অর্থশাস্ত্রও রচিত হয়।

রাজা তৃতীয় ইন্দ্রের রাজসভার বিশিষ্ট পণ্ডিত ত্রিবিক্রম রচনা করেন "নলচম্পূ" (৯১৫)। এটি সংস্কৃত ভাষায় লেখা প্রথম দিকের চম্পূ। এছাড়া তিনি "দময়ন্তী কথা", "নলচম্পূ" ও বেগুমরা লিপিও রচনা করেন। কথিত আছে, হিন্দু দেবী সরস্বতী রাজসভায় তাঁর অন্যান্য প্রতিদ্বন্দ্বীকে পরাজিত করে এই সকল গ্রন্থ রচনায় সাহায্য করেন। জিনসেন ছিলেন ধর্মপ্রচারক ও প্রথম অমোঘবর্ষের গুরু। ধর্মতত্ত্ব বিষয়ে তাঁর গ্রন্থ "ধবল" ও "জয়ধবল" (ধর্মতাত্ত্বিক বীরসেনের সঙ্গে লিখিত)। এই গ্রন্থগুলি তাঁদের পৃষ্ঠপোষক রাজা অতিশয়ধবলের নামানুসারে রাখা। জিনসেনের অপর গ্রন্থ "আদিপুরাণ" (এটি সমাপ্ত করেন তাঁর শিষ্য গুণভদ্র), "হরিবংশ" ও "পার্শ্বভ্যুদয়"।
সঠিক অনুচ্ছেদ শিরোনাম কোনটি?
titleA. ইতিহাস
titleB. সাহিত্য
titleC. অর্থনীতি
titleD. সমাজব্যবস্থা
উত্তর: titleB
২০১৩ সালের নভেম্বর মাসে অ্যালায়েন্স একটি জরিপ চালায়, যেখানে ২৮টি কারখানার ৩,২০০ জনেরও বেশি শ্রমিকের সাক্ষাৎকার নেয়া হয়। এছাড়াও বাংলাদেশের তিনটি অঞ্চলে অগ্নি ও অন্যান্য স্বাস্থ্য ও নিরাপত্তা বিষয়ে ১০১ জনের সাক্ষাৎকার নেয়া হয়।

এই জরিপের উদ্দেশ্য ছিল স্বাস্থ্য ও নিরাপত্তা ঝুকির বর্তমান অবস্থা অনুধাবন করা এবং শ্রমিকদের চাহিদা সম্পর্কে অবগত হওয়া যাতে কারখানাতে ঝুকি কমানো যায়। এটি প্রশিক্ষন 
কারিকুলাম তৈরিতেও সাহায্য করে।

সঠিক অনুচ্ছেদ শিরোনাম কোনটি?
titleA. স্থানীয় কার্যক্রম
titleB. কর্মী অংশগ্রহণ
titleC. কারখানা পরিদর্শন ও প্রতিবেদন
titleD. অ্যালায়েন্স গঠন
উত্তর: titleB
যুগোশ্লাভিয়ার ভাঙনের ফলে সৃষ্ট নতুন ফেডারেল রাষ্ট্রটির অর্থনৈতিক অবস্থা শুরু থেকেই ছিল নাজুক। তার উপর সময়ে সময়ে বিভিন্ন অর্থনৈতিক অবস্রোধ দেশটির অর্থনীতিকে ভেঙে দেয়। ১৯৯০ এর শুরুর দিকে যুগোশ্লাভিয়ান দিনারের অতিরিক্ত মুদ্রাস্ফীতি দেখা দেয়। নব্বই দশকের মাঝামাঝি সময়ে এই মুদ্রাস্ফীতি সামাল দিতে পারলেও কসোভোর যুদ্ধ দেশটির অর্থনীতির আকার নব্বই দশকের শুরুর তুলনায় একেবারে অর্ধেক করে ফেলে। ২০০০ সালে মিলোসেভিচের অপসারণের পর ডেমোক্রেটিক অপোজিশন অভ সার্বিয়ার সাথে কোয়ালিশন করে গঠিত নতুন সরকার অর্থনৈতিক উন্নয়নের বিভিন্ন কর্মসূচি হাতে নেয়। ২০০০ সালে পুনরায় আইএমএফ এর সদস্যপদ লাভের পর যুগোশ্লাভিয়া অর্থনৈতিকভাবে অন্যান্য দেশের সাথে যুক্ত হয়। পরবর্তীতে বিশ্বব্যাংক এবং ইউরোপীয় ইউনিয়নের সদস্যপদ লাভের মধ্য দিয়ে অর্থনৈতিক উন্নয়নের যাত্রা শুরু করে।

মন্টিনিগ্রোর প্রজাতন্ত্র রাজনৈতিক অমিলের কারণে অর্থনীতিতে পৃথক পথে চলতে থাকে মিলোসেভিচের যুগ থেকেই। এর ধারাবাহিকতায় পরবর্তীতে দুটি প্রজাতন্ত্রে আলাদা আলাদা দুটি রাষ্ট্রীয় ব্যাংক স্থাপিত হয়। এসময় মন্টিনিগ্রো ডয়েচ মার্ক কে মুদ্রা হিসেবে ব্যবহারের মাধ্যমে কার্যত সার্বিয়া থেকে অর্থনৈতিকভাবে আলাদা হয়ে যায়। যদিও পরবর্তীতে ইউরোর আগমনে ডয়েচ মার্ক বাদ দেয়া হয় মুদ্রা হিসেবে। সার্বিয়ার সরকার যুগোস্লাভিয়ান দিনারই ব্যবহার করতে থাকে, শুধু এর নাম পরিবর্তন করে নেয় সার্বিয়ান দিনার হিসেবে।

ফেডারেল অবস্থায় সার্বিয়া ও মন্টেনিগ্রোতে রাজনৈতিক অচলাবস্থা দেশে বেসরকারি বিনিয়োগ বাধাগ্রস্থ করেছিল সেই সময়, ইউরোপীয় অর্থনীতিতে স্থবিরতা সেই সময় ফেডারেল অভ সার্বিয়া এন্ড মন্টেনিগ্রোর অর্থনৈতিক অবস্থার প্রভূত ক্ষতি সাধন করে। আইএমএফ এর সাথে ,মিলিত ব্যবস্থাপনা অর্থনৈতিকভাবে এই দেশের একটি গুরুত্বপূর্ণ দিক। তার পরেও বেকারত্বের উচ্চহার রাজনৈতিক ও অর্থনৈতিক অচলাবস্থার মূল কারণ হিসেবে আবির্ভূত হয়। দূর্নীতি দেশটির উন্নয়ন বাধাগ্রস্থ করে। কালোবাজারি ও উচ্চ অপরাধ প্রবণতা সাবেক অর্থনীতিকে পর্যুদস্ত করে।

সঠিক অনুচ্ছেদ শিরোনাম কোনটি?
titleA. বিভক্তির উদ্ভব
titleB. কসোভো যুদ্ধ
titleC. যাতায়াত ব্যবস্থা
titleD. অর্থনীতি
উত্তর: titleD
২০০৬ সালের রাজ্যের বিধানসভা নির্বাচনে, সিপিআই (এম) -এর ডা. নির্ঝরিণী চক্রবর্তী বীজপুর কেন্দ্র থেকে জয়ী হন, তৃণমূল কংগ্রেসের কল্যাণী বিশ্বাস (বসু)কে পরাজিত করেন।
অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে,সিপিআই (এম) জগদীশ চন্দ্র দাস তৃণমূল কংগ্রেসের অকুল দাসের পুত্র জগদীশ দাসকে পরাজিত করেন। সিপিআই (এম) -এর কমল সেনগুপ্ত বসু ১৯৯৬ সালেকংগ্রেসের মৃণাল কান্তি সিংহ রায়কে পরাজিত করেন। সিপিআই (এম) -এর জগদীশ চন্দ্র দাস ১৯৯১ এবং ১৯৮৭ সালে কংগ্রেসের বিমলানন্দ দত্তকে পরাজিত করেন। ১৯৮২ সালে কংগ্রেসের প্রবীর বন্দ্যোপাধ্যায়কে এবং ১৯৭৭ সালে কংগ্রেসের অকুল দাসের পুত্র জগদীশ দাসকে পরাজিত করেন।

সঠিক অনুচ্ছেদ শিরোনাম কোনটি?
titleA. ২০১১
titleB. ১৯৫১-১৯৭২
titleC. ১৯৭৭-২০০৬
titleD. নির্বাচনী ফলাফল
উত্তর: titleC
তানজানিয়া ক্ষমতায় থাকা চামা চা মাফিন্দুঝি (সি.সি.এম.) দলের সঙ্গে এক পক্ষের প্রভাবশালী রাষ্ট্র। তার গঠন 1992 সাল পর্যন্ত, এটি দেশের একমাত্র বৈধভাবে অনুমোদিত দল ছিল। এই সংবিধান সংশোধন করা হয়েছিল যখন 1 জুলাই, 1992 সালে পরিবর্তন।

জন মোগুফুলি ২015 সালের অক্টোবরে প্রেসিডেন্ট নির্বাচনে জয়লাভ করেন এবং সংসদে দুই তৃতীয়াংশ সংখ্যাগরিষ্ঠতা লাভ করেন। তানজানিয়ার অন্যান্য দল বা প্রধান দলকে চ্যাডামা বলা হয়।

সঠিক অনুচ্ছেদ শিরোনাম কোনটি?
titleA. মানবাধিকার
titleB. নির্বাহী
titleC. সরকারি
titleD. দারিদ্র্য
উত্তর: titleC
কোচবিহার ২ সমষ্টি উন্নয়ন ব্লকের গ্রামাঞ্চল ১৩টি গ্রাম পঞ্চায়েত নিয়ে গঠিত। এগুলি হল: আমবাড়ি, ধাংধিংগুড়ি, মধুপুর, টাকাগাছ-রাজারহাট, বাণেশ্বর, গোপালপুর, মরিচবাড়ি-খোলতা, বড়রংরাস, খাগড়াবাড়ি, পাতলাখাওয়া, চাকচাকা, কাপাইডাঙা ও পুন্ডিবাড়ি। এই ব্লকের একমাত্র নগর পঞ্চায়েতটি হল খাগড়াবাড়ি। ব্লকটি কোচবিহার থানার অধীনস্থ ব্লকের সদর পুন্ডিবাড়ি।

সঠিক অনুচ্ছেদ শিরোনাম কোনটি?
titleA. অঞ্চল
titleB. কোচবিহার ২ ব্লক
titleC. ব্লক
titleD. কোচবিহার ১ ব্লক
উত্তর: titleB
তিরুবনন্তপুরম আন্তর্জাতিক বিমানবন্দরে একটি, ১৪/৩২ ভিত্তিক ৩,৪০০ মি × ৪৫ মিটার (১১,১৫৫ ফুট × ১৪৮ ফুট) দীর্ঘ রানওয়ে রয়েছে। রানওয়েটি অ্যাস্ফল্ট দ্বারা নির্মিত। বিমানবন্দরের রানওয়েটিতে এয়ারবাস এ৩৮০ ব্যতীত বাণিজ্যিক পরিষেবা প্রদানকারী যেকোনো ধরনের বিমান চালনা করতে সক্ষম। ১,৮৯০ মিটার (৬,১৭০ ফুট) দীর্ঘ ট্যাক্সিওয়ে রয়েছে রনওয়ের সমান্তরাল। 
সঠিক অনুচ্ছেদ শিরোনাম কোনটি?
titleA. ট্যাক্সি
titleB. বাস
titleC. রানওয়ে
titleD. সড়ক
উত্তর: titleC
১৯৯৫ ইং সালের ১ জানুয়ারি গোমস্তাপুর উপজেলার কিছু অংশ নিয়ে রহনপুর পৌরসভা গঠিত হয় এবং বাকি অংশ রহনপুর ইউনিয়ন পরিষদ এর অধিনে থেকে যায়। রহনপুর ইউনিয়নের মোট আয়তন ৩৩.৬৭ (বর্গ কিঃ মিঃ)। লোকসংখ্যা – ২৪,৬৩৮ জন (২০১১ সালের আদম শুমারি অনুযায়ী) এর মধ্যে পুরুষ ১২,০১৮ জন এবং মহিলা ১২,৬২০ জন। রহনপুর ইউনিয়ন এর শিক্ষার হার ৬৫%।

সঠিক অনুচ্ছেদ শিরোনাম কোনটি?
titleA. প্রশাসনিক ব্যবস্থা
titleB. ইতিহাস
titleC. শিক্ষা
titleD. কৃতী ব্যক্তিত্ব
উত্তর: titleB